stanford-oval/wikipedia huggingface dataset:
קווי אשראי לישראל
תביעת המפרקים

בחודש ספטמבר 2004 הגישו מפרקי החברה, עו"ד יצחק מירון ורו"ח חיים רבינוביץ', תביעה נגד שורה של מנהלים, בעלי שליטה ונושאי משרה בחברה. בתביעה נטען כי הנתבעים ביצעו פעולות תרמית והונאה, ופעלו בניגוד עניינים חמור, באופן אשר הביא לריקון קופת החברה ולהברחת נכסיה לטובת שורת בעלי עניין. הנתבעים המרכזיים בתביעה זו הם יובל רן, קובי מימון, חיים צוף, משפחת לבנת, עופר קרז'נר ובנק דיסקונט.
המפרקים הצביעו על שורה של פעולות חשודות שהתרחשו בחברה במהלך שנות פעילותה במעורבות גורמים אלו. התביעה הוגשה בגין עסקות סיבוביות שביצעו בעלי השליטה בחברה. לפי הטענה, באמצעות עסקות אלה הועברו שלא כדין מיליוני שקלים מקופת החברה לידיהם הפרטיות של בעלי השליטה, לאחיו של רן יואב, לאחים עודד ורם לוסקי ולעופר קרז'נר.
בשנת 2008 קבע רשם בית המשפט המחוזי בתל אביב אבי זמיר כי על רובה המכריע של התביעה להידחות לאור טענת התיישנות שהעלו הנתבעים. בשנת 2009 קיבל בית המשפט העליון את ערעור המפרקים והחזיר את התיק לדיון בבית המשפט המחוזי.
בשנת 2010 החליט יובל רן לשתף פעולה עם מפרקי החברה. רן טען שהוא עושה זאת משום שלאחר שתביעת המפרקים נדחתה בשנת 2008, קובי מימון, חיים צוף ומשפחת לבנת, שעד לרגע זה דאגו לכל צרכיו והעבירו לו תשלומים קבועים, החלו להתכחש לו ומשום שברצונו לפתוח דף חדש בחייו.
בשנת 2011 הגיש עו"ד מירון לבית המשפט תביעה נוספת הנסמכת על טענותיו של יובל רן. לפי גרסתו של רן, קווי אשראי ויתרה על החזקותיה בחברת אקוויטל שהייתה בבעלותה, תמורת תשלום שוחד של 6 מיליון דולר למנהלי החברה ממשפחת לבנת ומקובי מימון. בנוסף טען רן כי לבנת ומימון ידעו כי העסקה תוביל לקריסת קווי אשראי וכי הדברים נעשו בכוונת תחילה.
התביעה הסתיימה בפשרה לפיה הנתבעים העיקריים בתיק, קובי מימון, חיים צוף, משפחת לבנת ובנק דיסקונט, ישלמו לקופת הפירוק 65 מיליון ש"ח.
הערות שוליים

↑  נביגטור נדל"ן, יוזמה - מנשה בנעליו של רן, באתר גלובס, 9 בנובמבר 1997
↑  יצחק דנון, ‏בל"ל: למנות מפרק זמני לקווי אשראי בגין חובות קווי אשראי לישראל (מרכז), באתר גלובס, 13 ביולי 1998
↑  יצחק דנון, ‏צו לפירוק קווי אשראי לישראל, באתר גלובס, 21 במאי 2001
↑  יצחק דנון, ‏אושר למפרקי קווי אשראי לתבוע את בעלי השליטה, באתר גלובס, 27 ביולי 2004
↑  ליטל דוברוביצקי, מפרקי קווי-אשראי תובעים חצי מיליארד ש', באתר ynet, 2 בספטמבר 2004
↑  סיון איזסקו, "לבנת ומימון שילמו 'מתחת לשולחן' על חלקם בקבוצת ישראמקו", באתר כלכליסט, 26 בינואר 2011
↑  תומר גנון וענת רואה, הסדר הפשרה בקווי אשראי אושר וגדל ל-65 מיליון שקל, באתר כלכליסט, 5 בדצמבר 2013
מישלן

ערך זה עוסק ביצרנית הצמיגים. אם התכוונתם למשמעות אחרת, ראו .
| --- | --- |


 נתונים כלליים
 סוג:  חברה ציבורית
 בורסה:  בורסת פריז (1989–ML) 
 מייסדים:  אנדרה ואדוארד מישלן
 תקופת הפעילות:  1889–הווה (כ־136 שנים)
 חברות בנות:  מישלן (קנדה)  Tyreplus  Nihon Michelin Tire  Tyremore  בפסקה זו רשומה אחת נוספת שטרם תורגמה 
 מיקום המטה:  קלרמון-פראן 
 קואורדינטות:  45°46′59″N 3°05′40″E﻿ / ﻿45.7829475°N 3.0944780555556°E﻿ / 45.7829475; 3.0944780555556 
 משרד ראשי:  קלרמון-פראן, צרפת
 ענפי תעשייה:  business and other management consulting, יצור מציגי וצינורות גומי, שיקום ומכירה מחדש של צמיגי גומי, תעשיית הפלסטיק והגומי, תעשיית הרכב 
 מוצרים עיקריים:  צמיגים, מדריכי טיולים, מפות
 הכנסות:  16.87 מיליארד אירו (2007)
 רווח תפעולי:  2,652,000,000 אירו (נכון ל־2023) 
 רווח:  772 מיליון אירו (2007)
 יו"ר:  מייקל רולייר
 מנכ"ל:  Yves Chapot 
 עובדים:  113,500 (2007)
  
 www.michelin.com
 he
 
מישלן (שם מלא בצרפתית: Compagnie Générale des Établissements Michelin SCA) היא יצרנית צמיגים צרפתית. בשנת 2008 הייתה החברה הגדולה בעולם בייצור צמיגים (לפני החברות ברידג'סטון ו-Goodyear). החברה נודעת גם בזכות שתי סדרות של מדריכי תיירות הנושאים שם זה ונפוצים ברבות ממדינות העולם: "המדריך הירוק" המתאר אתרי תיירות (בדגש על אדריכלות ואמנות), ו"המדריך האדום" (הקרוי גם מדריך מישלן) המתאר ומסווג בתי מלון ומסעדות, ונחשב למדריך האוכל החשוב בצרפת.
מישלן היא חברה ציבורית שמניותיה נסחרות בבורסת Euronext וכלולות במדד CAC 40.
היסטוריה

חברת מישלן נוסדה על ידי אנדרה מישלן (1853-1931), צאצא למשפחת קלרמון, שבבעלותה מפעל ליצור צמיגי כדורי גומי וחלפי חקלאות שונים בקלרמון-פראן. אנדרה היה מהנדס בוגר הפוליטכניון שבפריז.
האנגלי רוברט ויליאם תומסון המציא את הצמיג הפניאומטי בשנת 1845, לו הוא העניק את השם "גלגל אווירי", וג'ון בויד דאנלופ השתמש בהם לאופניים בשנת 1888. אנדרה מישלן ואחיו הצעיר אדוארד (1859-1940) פיתחו את ההמצאה והוציאו לפועל את התכנון. האחים יצרו צמיג עם גליל פנימי, שהיה ניתן לתקנו ולהחליפו בקלות, ורשמו זאת כפטנט בשנת 1891.
הציבור לא מיהר לקנות את הרעיון, אף על פי שאופניים המצוידים בצמיגי מישלן זכו במירוץ האופניים פריז-בארס, בו השתתפו מאתיים ועשרה רוכבים. ב-1895, אנדרה ארגן והשתתף במירוץ אופניים בין קלרמון-פראן לפריז. הוא כיסה את הדרך במסמרים וצייד את הרוכבים באמצעי תיקון. אנדרה זכה במירוץ, שסוקר בהרחבה בעיתונים, ובפרט על הקלות והמהירות של תיקון האופניים. ב-1896 עשרת אלפים צרפתים רכבו על צמיגי מישלן.
ב-1894 מישלן ייצר צמיגים לכרכרות ומכוניות, והיה לאחד ממאתיים או שלוש מאות יצרני צמיגים במדינה. באותה שנה, 1894, נוצר גם סמל החברה - איש המישלן Bibendum, בעת יריד מסחרי בעיר ליון - אנדרה ראה כרזה עם תמונה של ערימת צמיגים והציע לחבר לו ידיים ורגליים. הוא הטיל את מלאכת הציור על אחד ממאייריו מריוס רוסיון, שפיתח את הדמות שמאז זכתה לשיכלולים רבים ומשמשת כיום בלוגו החברה. אנדרה פרסם עצמו באמצעות כרזות בשפות שונות עם גימיקים פרסומיים שנתלו במוסכים ברחבי אירופה.
בשנות ה-30 רכשה החברה את חברת סיטרואן. מישלן פיתחה המצאות שונות בתעשיית הצמיגים, ביניהן הצמיג הרדיאלי בשנת 1946 שפותח יחד עם מערכת ההנעה הקדמית של מכוניות סיטרואן (Citroën Traction Avant ו-Citroën 2CV).
בשנת 1988 רכשה מישלן את מחלקות ייצור הגומי וייצור הצמיגים של חברת גודריץ' האמריקנית. שנתיים לאחר מכן, ב-1990, היא רכשה את חברת Uniroyal (בעבר: United States Rubber Company). הסניף האוסטרלי של החברה נקנה כבר ב-1980 על ידי חברת ברידג'סטון. בנוסף אוחזת מישלן ב-90% מ-Taurus Tire בהונגריה ובחברה הצ'כית Kormoran.
החברה מייצרת צמיגים בצרפת, גרמניה, ארצות הברית, הממלכה המאוחדת, קנדה, ברזיל, תאילנד, יפן ובמספר מדינות נוספות.
ראו גם

מישלן PLR
פוסטר מקורי משנת 1898 המציג את הסימן המסחרי של חברת מישלן - Bibendum
קסיו

| --- | --- |


מטה החברה בטוקיו
 נתונים כלליים
 סוג:  חברה ציבורית
 בורסה:  הבורסה לניירות ערך בטוקיו (6952) 
 מייסדים:  טאדאו קאשיו
 תקופת הפעילות:  1946–הווה (כ־79 שנים)
 חברות בנות:  G-Shock
 מיקום המטה:  שיבויה 
 משרד ראשי:  טוקיו, יפן יפן
 ענפי תעשייה:  Electronics, Electrical Engineering and Automation 
 מוצרים עיקריים:  שעוני יד מצלמות דיגיטליות מחשבונים טלפונים ניידים ציוד מוזיקה אלקטרוני
 הכנסות:  4.6 מיליארד דולר (2010)
 נשיא:  יואיצ'י מסודה
 מנכ"ל:  יואיצ'י מסודה
 עובדים:  12,287 (2017)
  
 האתר הרשמי
 
קסיו מחשבים בע"מ (ביפנית: カシオ計算機株式会社) היא יצרנית אלקטרוניקה יפנית מהגדולות בעולם. החברה מייצרת מחשבונים, קופות רושמות, שעונים ומצלמות דיגיטליות. כמו כן, מייצרת החברה ציוד מוזיקה אלקטרוני.
היסטוריה

חברת קָסיו הוקמה ב-1946 על ידי מהנדס בשם טאדאו קָשִׁיאוֹ. המוצר הראשון אותו ייצר קאשיו הוא טבעת לאצבע ובה חריץ המותאם לעוביה של סיגריה, דבר המאפשר למעשן לשמור על שתי ידיו חופשיות בעת העישון. בתום מלחמת העולם השנייה, סיגריות נהיו למוצר פופולרי ביפן ועל כן נחלה המצאתו של קאשיו הצלחה.
דריכת הרגל של החברה בתחום האלקטרוניקה החלה ב-1949, אז ראו לראשונה קאשיו ואחיו הצעיר מחשבון חשמלי בתערוכת עסקים בגינזה, טוקיו. השניים השתמשו ברווחי החברה מהטבעת על-מנת לפתח מחשבונים משלהם. בזכות הידע של קאשיו באלקטרוניקה, פיתחו השניים מחשבון באמצעות סולנואיד. פיתוחו של המחשבון בגודל שולחן הושלם ב-1954 והוא נהיה למחשבון המכני-אלקטרוני הראשון תוצרת יפן. אחת הבשורות המרכזיות שהביא המחשבון הוא השימוש בחלון תצוגה אחד במקום בשלושה כמו שהיה נהוג עד אז.
ב-1957 קסיו שחררה קסיו את הדגם 14-A, שנמכר תמורת 485,000 ין (כ-19 אלף ש"ח, השווים היום כ-153 אלף לפי מדד אינפלציה), שהיה למחשבון הראשון בעולם שהוא כולו אלקטרוני. זמן לא רב לאחר מכן הפכה קסיו לחברה ציבורית.
בשנות ה-80 נהיו הקלידים האלקטרוניים תוצרת החברה לפופולריים ביותר. באותו עשור צברה החברה מעמד כיצרנית מובילה של שעוני-יד (דיגיטליים ואנלוגים). החברה מכרה במקביל שעוני-יד עם פונקציית מחשבון, שעונים המציגים מד טמפרטורה ושעונים המכילים אזורי זמן נוספים.
קסיו יצרה את המצלמה הדיגיטלית הראשונה עם תצוגת LCD והמצלמה הראשונה בעלת רזולוציה של 3 מגה פיקסל.
ציר זמן

1957 קסיו מוציאה את דגם A-14, המחשבון הראשון בעולם שכולו אלקטרוני.
1972 קסיו מוציאה את המחשבון האישי הראשון, הקסיו "מיני", שמכר כ-10 מיליון יחידות ברחבי העולם.
1974 הקסיוטרון, שעון-היד הראשון שמכיל תצוגה של לוח שנה (כולל שנים מעוברות), יוצא לחנויות.
1976 - קסיו משחררת את הקופה הרושמת הראשונה
1980 קסיו משחררת את הקסיוטון, לוח קלידים אלקטרוני.
1983 שעון ה-G-Shock הראשון יוצא לחנויות (דגם DW-5000C).
1985 קסיו מוציאה את הסינתיסייזר המקצועי הראשון שלה, ה-CZ-101.
1991 דגם ה-F-91W הפופולרי - שעון דיגיטלי בעיצוב רטרו - יוצא לשוק.
1995 דגם ה-DW-5600E מוכרז כשעון הדיגיטלי הראשון עם תצוגת LCD.
1995 ה-QV-10, המצלמה הדיגיטלית הראשונה עם תצוגת TFT LCD, יוצאת לחנויות.
2000 קסיו משחררת את ה-WQV-1, שעון-היד הראשון בעולם עם מצלמה.
2011 קסיו מציגה את ה-Casio Prizm (דגמים fx-CG10 ו-fx-CG20), המחשבון הראשון בעל תצוגה גרפית וצבעים מלאים.
2012 קסיו משחררת את ה-GB-6900, שעון מסדרת G-Shock בעל קישוריות בלוטות' (זמין רק ביפן).
מוצרים

בין מוצריה של קסיו בעבר ובהווה ניתן למנות מחשבונים, שעוני-יד, קופה רושמת, מצלמות דיגיטליות (תחת המותג "Exilim"), מצלמות פילם, מחשבים ניידים, מדפסות, מחשבי כף-יד, שעוני קיר, מכשירי טלוויזיה ניידים, טלפונים סלולריים וציוד מוזיקה אלקטרוני.
כיום מזוהה החברה יותר מהכל עם שעוני-היד שלה, הידועים בעמידותם למים וזעזועים. דגם ה-F-91W, על-אף שקסיו לא שחררה נתוני מכירות מדויקים, נחשב לאחד משעוני היד הנמכרים בעולם. שעונים מסדרת G-Shock של קסיו נענדים על ידי חיילים בצבאות רבים, זאת בשל היותם חסינים ועמידים בקרבות. כמו כן, שעוני G-Shock פופולריים בקרב מטפסי הרים, כבאים, שוטרים ופרמדיקים. דגמים DW-5600C ו-5600E אף קיבלו תקן רשמי מ-NASA לעמידות בחלל.
שעון יד סולארי מסדרת MTP מתוצרת קסיו (2023)
טנגריזם

סמל הטנגריזם; הסהר
טנגריזם (טורקית עתיקה: Täŋri) היא דת שאמנית עתיקה ממרכז, מזרח, צפון אסיה ובעבר אף מזרח ודרום אירופה. היא מבוססת על אב השמיים טנגרי, הוא האל הראשי והבורא, ובת זוגו, אם האדמה, יֶר. בנוסף להם היו אלוהויות אחרות, פחותות בחשיבותן. זו הייתה הדת הרווחת של הטורקים והמונגולים (כולל בולגרים וסיונגנגנו), האונים, ואולי גם המאנצ'ורים, כדתן של כמה מדינות מימי הביניים. באירק ביטיג מוזכר טנגרי בשם Türük Tängrisi (אלוהים של הטורקים). לטענת אנשי אקדמיה רבים, ברמה הקיסרית, במיוחד במאות ה־12-13, הטנגריזם הייתה דת מונותאיסטית; רוב הטנגריסטים העכשוויים רואים את הדת כמונותאיסטית.
טנגריזם נשמרה בחוגים אינטלקטואליים של המדינות הטורקיות במרכז אסיה (מקירגיזסטן ועד קזחסטן) ורוסיה (טטרסטן, בשקורטוסטאן...) מאז פירוק ברית המועצות בשנות התשעים. לדת זו עדין קיימים מאמינים גם כיום, והיא עוברת תחייה מאורגנת בבוריאטיה, סאחה (יקוטיה), חאקאסיה, טובה ובמדינות טורקיות אחרות בסיביר.
הטנגריזם כיום

תחיית הטנגריזם מילאה תפקיד בחיפוש אחר שורשים רוחניים ילידים ואידאולוגיה פאן-טורקית מאז שנות התשעים, במיוחד בקירגיזסטן, קזחסטן, מונגוליה, כמה רפובליקות אוטונומיות של הפדרציה הרוסית (טטרסטן, בשקורטוסטאן, בוריאטיה, יקוטיה, ואחרים), בקרב הקראים בסיביר.
לאחר 1908 המהפכה של הטורקים הצעירים, ובמיוחד הכרזת הרפובליקה בשנת 1923, תרמה אידאולוגיה לאומנית בטורקיה להחייאת הטנגריזם. הצנזורה האסלאמית בוטלה, מה שאפשר לימוד אובייקטיבי של הדת הקדם-אסלאמית של הטורקים. השפה הטורקית טוהרה ממילים ערביות, פרסיות ואחרות. מספר דמויות חשובות, אף כי לא נטשו רשמית את האסלאם, אימצו שמות טורקים, כמו מוסטפא כמאל אטאטורק (אטאטורק - "אבי הטורקים") וההיסטוריון של הדת והאידאולוג של המשטר הכמאליסטי זיא גקאלפ (גקאלפ - "שמיים \ גיבור ").
הסופר וההיסטוריון הטורקי הבולט ניהאל אטזיס היה טנגריסט והאידאולוג של הטוראניות. חסידיו של טנגריזם בארגון הפרה-צבאי "זאבים אפורים", עבדו בעיקר בהשראת עבודתו לפיה (דוגמה), מחליפים את השם הערבי של האל "אללה" ב-"טנגרי" הטורקי ובשבועה מבטאים: "Tanrı Türkü Korusun" (טנגרי, ברך את הטורקים!).
ההוגים והתאורטיקנים המודרניים המפורסמים ביותר הם איגור אכקינזי (1954–2006), מוראד אדג'י (1944–2018), סבטקזי אקאטאי (1938–2003), ארון אטבק, נורמגמבט איופוב (1955–2010) ועוד.
המשורר, מבקר הספרות והטורקולוג אולז'ס סולימנוב (אנ'), מראשי מנהיגי הזהות הלאומית הקזחית, בספרו AZ-and-IA שנאסר לאחר פרסומו ב-1975 בקזחסטן הסובייטית, ברית המועצות, הציג את טנגריזם (קזחית: טנגריאנסטבו) כאחת הדתות הקדומות בעולם.
אמונות > טנגרי

קוק טנגרי (Blue Sky) הוא כאמור הישות העליונה, האחת, והבורא. בדרך כלל זה מובן בצורה פנטסטית כמוחלט שאינו ניתן לערעור, מושג זהה לברהמן ההודי, אפירון יווני קדום. כל האלים האחרים נתונים כביטוי או רוח של היסודות של טנגרי. למשל הפנתיאון של הטורקים הקדומים: אדמה, מים, אש, שמש, ירח, כוכב, אוויר, עננים, רוח, סערה, ברק וברק, גשם וקשת.
אמונות > קוסמולוגית שלושת העולמות

כמו ברוב האמונות העתיקות, יש בטנגריזם "עולם שמימי", האדמה ו"עולם התחתון". הקשר היחיד בין תחומים אלה הוא "עץ העולמות" שנמצא במרכז העולמות. העולם השמימי והעולם התת-קרקעי מחולקים לשבע שכבות (לפעמים העולם התחתון תשע שכבות ועולם השמימי 17 שכבות). השאמאנים יכולים לזהות ערכים כדי לנסוע בזמן לתחומים קוסמולוגים אלה. בכפולות של תחומים אלו ישנם ישויות, החיים בדיוק כמו בני אדם על פני האדמה. יש להם גם נשמות ושמאנים מכובדים ורוחות טבע משלהם. לפעמים יצורים אלה מבקרים בכדור הארץ, אך אינם נראים לאנשים. הם מתבטאים רק בשריפה מוזרה או נביחה לשאמאן, במילים אחרות השאמן הוא היחיד אשר מסוגל לדבר עם המתים.
על פי דבקותו של טנגריזם, העולם הוא לא רק סביבה תלת־ממדית, אלא גם מעגל מסתובב. הכל כרוך במעגל זה והסיבוב תמיד מתחדש בלי להפסיק. שלושת הממדים של כדור הארץ מורכבים מתנועת השמש, העונה הנעה ללא הפסקה, ונשמותיהם של כל היצורים שנולדים מחדש לאחר המוות.
אמונות > קוסמולוגית שלושת העולמות > עולם שמימי

לעולם השמימי יש הרבה קווי דמיון עם כדור הארץ, אך כפי שהוא אינו מוכל על ידי בני אדם. יש כאן טבע בריא ולא נגוע, ותושבי המקום הזה מעולם לא סטו ממסורות אבותיהם. עולם זה הרבה יותר בהיר מכדור הארץ ונמצא תחת חסותו של אולגן בן טנגרי. השאמאנים יכולים לבקר גם בעולם הזה. בחלק מהימים נפתחות הדלתות של עולם שמימי זה והאור מאיר בין העננים. ברגע זה תפילות השאמאנים הם המשפיעות ביותר. שאמאן מבצע את מסעו הדמיוני, שלוקח אותו לשמיים.
אמונות > קוסמולוגית שלושת העולמות > עולם התת-קרקעי

ישנם קווי דמיון רבים בין כדור הארץ לשאול ותושביו דומים לבני אדם, אך יש להם רק שתי נשמות במקום שלוש. חסרים להם את "נפש עמי", שמייצרת את חום הגוף ומאפשרת נשימה. לכן הם חיוורים ודמם כהה. השמש והירח בעולם התחתון נותנים הרבה פחות אור מהשמש וירח על עולם האדמה. יש גם יערות, נהרות וישובים מתחת לאדמה.
ארליק חאן (מונגולית: Erleg Khan), מבניו של טנגרי, הוא שליט העולם התחתון. הוא שולט בנשמות, חלקן ממתינות להיוולד מחדש. הנשמות הרעות ביותר היו אמורות להכבות לנצח בשכבה האחרונה. אם אדם חולה עדיין לא מת, שאמאן יכול לעבור לעולם התחתון כדי לנהל משא ומתן עם ארליק כדי להחזיר את האדם לחיים. אם הוא נכשל, האדם נפטר.
אמונות > נשמות

מאמינים כי לאנשים ובעלי חיים נשמות רבות. באופן כללי, כל אדם נחשב לשלוש נשמות, אך שמות הנשמות, מאפייניהם ומספרם עשויים להיות שונים בין חלק מהשבטים: למשל, עבור סמויטים, שבט אוראלי שחי בצפון סיביר, מאמינים כי ישנם נשים המסוגלות להכיל חמש נפשות. מכיוון שלבעלי חיים יש גם נשמות, על בני האדם לכבד בעלי חיים.
תפוצה

רוסיה 1,350,000~ רוסיה
אירקוטסק 700,000~ מחוז אירקוטסק
קרסנויארסק 400,000~ מחוז קרסנויארסק
סאחה-יקוטיה 250,000~ רפובליקת סאחה-יקוטיה
מונגוליה 120,000~ מונגוליה
קירגיזסטן 650,000~ קירגיזסטן
טנגריזם ודתות שונות > בודהיזם

הכרוניקה המונגולית מהמאה ה-17 אלטן טובצ'י (סיכום הזהב) מכילה אזכורים לטנגרי. הטנגריזם הוטמע בבודהיזם המונגולי תוך שהוא שרד בצורה טהורה יותר רק בצפון מונגוליה הרחוקה. הנוסחאות וטקסי הטנגריסטים הוכנסו לדת המדינה. זה דומה לאיחוי הבודהיזם והשינטו ביפן. האלטן טובצ'י מכיל את התפילה הבאה בסוף שלה:
איה! מקורם של החאנים האלוהיים המופלאים מההיסטוריה השונות
נאסף על ידי הנזיר הנאמן התוהה באומנות לושנדנזאני [תואר בודהיסטי]
נכתב במאמץ כדי שהאומה הגדולה תוכל לקרוא במשך דורות. על ידי זה,
יהי רצון שכל היצורים ישלטו דרך סגולה לבנה, יחיו חיים ארוכים
ולהפוך לבעלי שלום ואושר
ברוחם של החאנים ירדו בברכת טנגרי האדירה ביסודיות
יהי רצון שיוסרו ויפקחו מחלה, זימה, מכשולים ומוות בטרם עת
יהי סחורה תתפשט, יבולים ישגשגו ואריכות החיים תגדל
יהי הבריאות והאושר השלווים ישררו, והמזל המאושר יבוא כמו גשם!
טנגריזם ודתות שונות > אסלאם

הטנגריזם מבוסס על קשר אישי עם אלוהים ורוחות וחוויות אישיות, שלא ניתן לתקן בכתבים; לפיכך לא יכול להיות נביא, כתבי קודש, מקום פולחן, כמורה, דוגמה, טקס ותפילות. לעומת זאת, האסלאם מבוסס על חוקים כתובים. תורות ומשפט דתי נובעות מהקוראן ומוסברות על ידי חדית'. בהקשר זה, שתי מערכות האמונה מובחנות באופן מהותי בהבדלם.
הטורקים בדרך כלל נתקלו והטמיעו את אמונותיהם באסלאם באמצעות הסופיזם. הטורקים זיהו כנראה את דרווישים כמשהו הדומה לשאמאנים. קשר ראשון בין טורקים שאמאנים לאסלאם התרחש במהלך קרב טאלס נגד שושלת טאנג הסינית. הטנגריזם הטורקי השפיע עוד יותר על חלקים מהסופיזם והאסלאם העממי. אמונות שמאניות רבות נחשבו על ידי מוסלמים ממוצעים רבים כמוסלמים אמיתיים ואף שולטות כיום. טנגריסטים מתנגדים לאסלאם, לנצרות וליהדות כדתות שמיות אשר מטילות טורקים דת זרה ומעדיפים לשמור על מרחק.
עקרון הכניעה (גם באסלאם וגם בנצרות) נחשב בעיני הטנגריסטים כאחד הכישלונות הגדולים בהיסטוריה, זה מאפשר לאנשים עשירים להתעלל באנשים הפשוטים ומקפיא את ההתפתחות האנושית. הם תומכים בטוראניות ונטישת האסלאם כדת ערבית. תפילה מהלב יכולה להיות רק בשפת האם, לא בשפת מקור הדת (אלא אם היא גם שפת האם). מצד שני, אחרים טוענים שטנגרי אכן הוא שם נרדף לאללה וכי אבות אבות טורקיים לא השאירו את אמונתם הקודמת, אלא פשוט קיבלו את אללה כביטוי חדש לטנגרי. כתבי קודש מסוימים מפנים את תשומת לב בקורא לאופן שבו בוצעה האסלאמיזציה של הקזחים ושל עמים טורקיים אחרים: אותיות רוניות נהרסו, שאמאנים נרדפו פיזית, כלי נגינה לאומיים נשרפו והנגינה בהם נידונה למוות.
טנגריזם ודתות שונות > נצרות

הולגו חאן שלח מכתב בלטינית למלך לואי התשיעי בצרפת ב-10 באפריל 1262 מבירתו המשנית ראג'ה באיראן. המכתב שמור בספרייה הלאומית של וינה כ-MS 339, זוהי גם הזמנה לפעולות משותפות נגד הממלוכים, כמו גם פקודה אימונית להגיש. המכתב מספק תובנות מרכזיות להבנת המונגולים את יחסיו של טנגריסם לנצרות, וכן לספק את אחד התמלילים הלטיניים הראשונים של טנגרי.
הערות שוליים

↑  Tengriism
↑  Tekin, Talât, 1927-2015., Irk bitig = The Book of omens, Wiesbaden: Harrassowitz Verlag, 1993, ISBN 3-447-03426-2
| --- | --- |
בקרת זהויות :  GND: 124801692  VIAF: 25546436   WorldCat (עם VIAF): 25546436 
פיסגת הר טנגרי חאן בקירגיזסטן
יורט קירגי טנגריסטי מ-1860
סמל הטנגריזם עליו כתוב טנגרי בטורקית עתיקה
אחדות הקדושים

הכנסייה בשמים ובארץ. פרסקו בקתדרלת סנטה מריה נובלה, סביבות 1365.
בנצרות, אחדות הקדושים (יוונית: ἁγίων κοινωνίαν, לטינית: communio sanctorum) היא הקשר הרוחני המחבר לגוף אחד את נשמות כל הנטבלים לכנסייה האחת האמיתית (החיים כמו גם המתים), בראשות ישו עצמו. כל המצויים באחדות הקדושים חולקים יחד באוצרותיה העל-טבעיים של הכנסייה.
תאולוגיה

התאולוגיה העומדת מאחורי המושג מבוססת על מילות השליח פאולוס באיגרת אל האַפֶסִים פרק ד':
”וְהוּא נָתַן אֶת־אֵלֶּה שְׁלִיחִים... לְהַשְׁלִים אֶת־הַקְּדשִׁים לְמַעֲשֵׂה הָעֲבוֹדָה לְבִנְיַן גּוּף הַמָּשִׁיחַ... לוֹ לַמָּשִׁיחַ אֲשֶׁר הוּא הָרֹאשׁ׃ אֲשֶׁר מִמֶּנּוּ כָּל־הַגּוּף הַמֻּרְכָּב וּמְדֻבָּק בְּכָל־חִבּוּר הַשִּׁמּוּשׁ כְּמִדַּת הַכֹּחַ הַנָּתוּן לְכָל־אֵבָר וְאֵבָר יִרְבֶּה וְיִגְדַּל לְהַשְׁלָמַת בִּנְיָנוֹ בְּאַהֲבָה”;
ובאיגרת הראשונה אל הקורינתים י"ב:
”כִּי כַּאֲשֶׁר הַגּוּף אֶחָד וּבוֹ אֵבָרִים הַרְבֵּה וְכָל־אֵבָרֵי הַגּוּף אַף כִּי־רַבִּים הֵם כֻּלָּם גּוּף אֶחָד כֵּן גַּם הַמָּשִׁיחַ׃ כִּי בְּרוּחַ אֶחָד נִטְבַּלְנוּ כֻלָּנוּ לְגוּף אֶחָד אִם־יְהוּדִים וְאִם־יְוָנִים אִם־עֲבָדִים וְאִם־בְּנֵי חוֹרִין וְכֻלָּנוּ לְרוּחַ אֶחָד הָשְׁקִינוּ”.
השותפות באחדות הקדושים מקנה חלק בטובין הרוחניים שהם מנת חלקה של הכנסייה, לפי האמונה הנוצרית: הגאולה בסוף הימים, ההתקבלות לגן העדן לאחר המוות, השפע המתקבל בטקס האוכריסטיה בכוח קרבנו של ישו, הזכויות בפני אלוהים הנצברות על ידי הנוצרים הצדיקים וכן הלאה.
הגוף המיסטי של כלל המאמינים מחולק לשלוש קבוצות עיקריות, בייחוד בתפישתה של הכנסייה הקתולית. במינוחה של זו:
הראשונה היא הכנסייה הלוחמת (Ecclesia militans), כל בני-התמותה המצויים בעולם הזה ונתונים במאבק נגד השטן והחטא במשך חייהם;
השנייה היא הכנסייה המכפרת (Ecclesia poenitens), נשמות המתים שמתמרקות מחטאיהן לאחר המוות – רעיון זה מבוטא בעיקר אצל הקתולים, במושג כור המצרף, אם כי גם הנצרות האורתודוקסית מאמינה ביכולתם של המתים לשפר את מצבם הרוחני לאחר המוות ובצורך להתפלל עבורם.
השלישית היא הכנסייה עטורת הניצחון (Ecclesia triumphans), המכילה את נשמות הנוצרים בגן העדן שגברו על פיתויי החטא בחייהם או התמרקו לאחר המוות. תפילותיהם ותחינותיהם של אלו מסוגלות לעזור הן לנוצרים החיים והן לאלו המכפרים לאחר המוות בצבירת זכויות רוחניות.
מתוקף השותפות בין כלל המאמינים, הישגיהם של הצדיקים החיים אינם מוגבלים להם בלבד אלא נחלקים אף עם הנוצרים הממוצעים והחוטאים ומסייעים בעדם להתקדש. בהצהרת האמונה שהתקבלה בוועידת טרנטו ב-1563 סוכם עיקרון זה במילים: "כל מעשה טוב וצודק שנעשה על ידי האחד שייך לכלל." החוטאים שותפים באשראי השמימי המתקבל על ידי קהל הקדושים. לעומת זאת, הנטבלים הכופרים, הפלגנים והמומרים נכרתים מעל הכנסייה האמיתית כל עוד לא חזרו בהם ומאבדים את חלקם באוצרותיה, אם כי עודם מוזכרים בתפילות הכלל על מנת שישובו מדרכם.
הנצרות הפרוטסטנטית דוחה את האמונה ביכולתם של הקדושים המתים להתערב למען המתפלל ברקיע ובכך שהכנסייה צוברת אשראי רוחני הניתן לחלוקה. עם זאת, גם בנצרות הפרוטסטנטית משומרת האמונה באחדות הקדושים כמאגדת את כל הנטבלים ומקיימת ביניהם קשר רוחני ההופכם לגוף אחד.
באמונה הנוצרית, אחדות הקדושים מהווה את המשכו היחיד של עם ישראל מן הברית הישנה כשהברית מתוך הקשר עם ישו ממלאת את הברית המגולמת בקיום התורה.
היסטוריה

המושג "אחדות הקדושים" נטבע לראשונה ככל הנראה בסוף המאה הרביעית על ידי הקדוש ניקטס מרמסיאנה, שהיה בישוף רמסיאנה (עיר רומאית, כיום בתחומי סרביה), אולי כחלק ממאבק במינים הוויגילנטיים שגינו את התפילות שביקשו מן הקדושים לעתור בפני האל. ניקטס הוסיף את המילים 'ובאחדות הקדושים' להצהרת האמונה שהוקראה בקהילתו, והצירוף עבר במהרה קנוניזציה. הוא נכלל כבר בנוסח השליחים הקדום (”אני מאמין ברוח הקודש, בכנסייה כוללת קדושה, באחדות הקדושים”) והתקבל בכנסיות המזרח והמערב.
הרעיון של אחדות הקדושים מצוין רבות בנצרות, בין היתר בחגים כמו יום כל הקדושים ויום כל הנשמות.
הערות שוליים

↑  לדוגמה Herman Amberg Preus, The Communion of Saints: A Study of the Origin and Development of Luther's Doctrine of the Church, Wipf and Stock Publishers, 2008. עמ' 24.
| --- | --- |
בקרת זהויות :  NLI: 987007543378805171  BnF: cb119454109 (data)  LCCN: sh85029115
קל גב

| --- | --- |

 נתונים כלליים
 מייסדים:  משה גנץ
 תקופת הפעילות:  1981–הווה (כ־44 שנים)
 מוצרים עיקריים:  תיקים, ציוד תרמילאים
  
 Kal Gav
 
קל גב (נכתב לעיתים כ-Kal-Gav או KalGav) היא חברה ישראלית המייצרת תיקים וציוד למטיילים.
היסטוריה

החברה הוקמה ב-1981 כחברה לייצור תיקי גב. תיקיה הראשונים היו ילקוטי בית ספר. בהמשך, החברה החלה לייצר תיקים אורתופדיים.
במשך שנות פעילותה, החברה פיתחה מוצרים רבים בנוסף לתיקי גב לילדים ולמבוגרים, כגון מזוודות, ציוד לתרמילאות ומחנאות, תיקי עסקים ועוד. מוצריה נמכרים בחנויות לציוד בית ספר וברשתות כגון למטייל וריקושט.
בשנת 2020 כ-70% ממניות  החברה נרכשו על ידי קרן השקעות סקיי.
סוגי מוצרים

החברה מייצרת שלל מוצרים לתחומים שונים כגון תיקי מחשב, תרמוסים, תיקי רחצה, אוהלים, ארנקים, תיקי נסיעות שונים כמו טרולי, ומזוודות ואף אביזרי ספורט, הנעלה והלבשה תרמית וספורטיבית.
החברה מעדכנת את עיצוב תיקי בית הספר שלה בהתאם לתרבות הפופולרית ורוח התקופה. כך ניתן למצוא תיקים עם איורים של דמויות מצוירות שונות כמו גיבורי על ונסיכות דיסני או קבוצות כדורגל.
מותגים

לקל גב ישנם מספר מותגי בת המתמחים בסוגי ציוד שונים:
KaLGaV
OUTDOOR REVOLUTION
LEADER
Marco Polo
בנוסף, קל גב היא המפיצה הרשמית בישראל של מספר מותגים של ציוד ספורטיבי מחו"ל, כגנון Petzl, Grisport, Vaude, Salomon ועוד.
הערות שוליים

↑  שי שלו, ‏סקיי השלימה את רכישת השליטה בקל-גב לפי שווי של כ-130 מיליון ש' | בלעדי, באתר גלובס, 1 בינואר 2020
תיק גב של מותג MarcoPolo, השייך לחברת קל גב
בית שנה

| --- | --- |
 טריטוריה:  המנדט הבריטי המנדט הבריטי
 מחוז:  מחוז לוד
 נפה:  נפת רמלה בזמן המנדט
 שפה רשמית:  ערבית
 שטח:  הערכה - 3,617 דונם עות'מאני (1945)
 סיבת נטישה:  מלחמת העצמאות
 תאריך נטישה:  15 ביולי 1948
 דת:  מוסלמים
 אוכלוסייה:  ‏
  ‑ ביישוב לשעבר:  210 (1945)
 קואורדינטות:  31°52′39″N 34°59′13″E﻿ / ﻿31.87748611°N 34.986875°E﻿ / 31.87748611; 34.986875 
 אזור זמן:  UTC +2
  מפת מיקום  מפה מפורטת   (למפת גוש דן מוגדלת) בית שנה(למפת גוש דן רגילה) בית שנה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית שנה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית שנה  he tabBackground:;tabBorder:#aaa;defaultTab:0;
 
בית שנה (בערבית: بيت شنّة) היה כפר ערבי בנפת רמלה. תושבי הכפר עזבו או גורשו ב-15 ביולי 1948 במלחמת העצמאות, במהלך מבצע דני. הכפר שכן כ-11.5 קילומטרים דרומית מזרחית לעיר רמלה, סמוך לכפר סלבית.
יש המזהים את בית שנה עם "השן" המוזכרת בספר שמואל כמקום הסמוך למקום התרחשות קרב אבן העזר השני.
בסקר הכפרים של שנת 1945 בארץ ישראל נאמדה אוכלוסיית הכפר בכ-210 תושבים. 
בשנת 1951 הוקם קיבוץ שעלבים דרומית לשרידי הכפר.
שתי ח'ירבות עתיקות שוכנות ממערב ומצפון-מזרח לכפר, ונמצאים בהן יסודות כנסייה ובניינים אחרים.